Accommodation in Walker Bay
Accommodation > Worldwide > South Africa > Walker Bay
Die Plaat ⋅ Die Gruis ⋅ Grotto Beach ⋅ Pearly Beach ⋅ Hermanus ⋅ Kleinmond ⋅ Die Hoek ⋅ Kogel Bay ⋅ Bikini Beach (Gordon's Bay) ⋅ Harmony Beach Dié leerlinge mag op 6 Julie terug skool toe | Netwerk24
Deur Marietie Louw-Carstens 02 Junie 2020 15:53
Gr. 1- en gr. 2-leerlinge en kinders in die vroeëkinderontwikkelingsfase sal op 6 Julie by skole moet aanmeld.
Dít is luidens die jongste inligting wat die departement van basiese onderwys Maandag in die Staatskoerant afgekondig het.
Leerlinge met spesiale behoeftes sal ook op 6 Julie mag teruggaan skool toe, en naskoolse sentrums mag ook dan heropen mits hulle voldoen aan die streng veiligheids- en gesondheidsmaatreëls om te verhoed dat die koronavirus versprei.
Hoewel Angie Motshekga, minister van basiese onderwys, Maandag in Rustenburg, Noordwes, aangekondig het dat gr. 7- en gr. 12-leerlinge op 8 Junie mag terugkeer skool toe, is dit nie so vervat in die jongste gewysigde regulasies in die Staatskoerant nie.
1 Junie word steeds aangedui as die datum waarop gr. 7- en gr. 12-leerlinge sou terugkeer skool toe.
Groot verwarring het Sondag ná 20:00 geheers toe Motshekga in ’n mediaverklaring sê leerlinge in gr. 7 en gr. 12 mag nie meer Maandag skool toe gaan nie. Dié aankondiging het gevolg nadat Motshekga ’n mediakonferensie wat om 14:00 sou plaasvind tot 18:00 uitgestel het.
Sy het Maandag om verskoning gevra vir die verwarring wat veroorsaak is.
Etlike skole was gereed om Maandag hul leerlinge ná meer as 60 dae terug te verwelkom. Onderwysers en skoolhoofde het verlede week onverpoos gewerskaf om die nodige beskermende drag en ontsmetmiddels by skole gereed te kry.
Die leerlinge in gr. 3, 6, 10 en 11 sal ook op 6 Julie mag terugkeer skool toe. Leerlinge in gr. 4, 5, 8 en 9 sal eers op 3 Augustus weer agter die skoolbanke mag inskuif.
Meer oor: Angie Motshekga | Skool | Leerlinge